Trondheim bystyre 2007–2011

Trondheim bystyre bestod av 85 representanter fordelt på 11 partier i perioden 2007–11.

Kommunen har Norges største bystyre og styres etter formannskapsmodellen.

Den sittende flertallskonstellasjon består av Arbeiderpartiet, Sosialistisk Venstreparti, Miljøpartiet De Grønne og Senterpartiet. Den  ble etablert i 2003 og ble gjenvalgt i 2007.

Flertallskoalisjonen fra forrige periode holdt seg, men styrkeforholdet ble endret med et Arbeiderparti som fikk elleve nye representanter, mens Sosialistisk Venstreparti ble halvert.  Sp mistet en representant, mens De Grønne vant en.  Pensjonistpartiet mistet tre av sine fire representanter, etter at partiet ble splittet i begynnelsen av forrige periode. Pensjonistpartiets toppkandidat ved forrige valg, Gerda Rekstad, ble denne gangen valgt inn for Arbeiderpartiet.

Også på borgerlig side ble det endringer. Høyre mistet fem representanter, og Fremskrittspartiet plukket opp tre. Svein Otto Nilsen beholdt sin plass for Demokratene.

Valgresultatet

Lian-erklæringen 
Flertallet i bystyret forhandlet seg fram til et felles programdokument, Lian-erklæringen, som fastsetter hvordan kommunen skal styres i perioden 2007–2011. Partiene som har inngått avtalen er Arbeiderpartiet, SV, Senterpartiet og Miljøpartiet De Grønne. Erklæringen er basert på partienes egne programmer.

Lian-erklæringens målsetninger:
 Full sykehjemsdekning og styrket hjemmetjeneste.
 Tiltakspakke for styrket kollektivtrafikk, reduserte klimautslipp og en grønnere by.
 Fortsatt bruke en million kroner hver eneste dag til å sette i stand skolene våre.
 Opptrapping av sosialhjelpsatsene til familier med barn.
 Bedre kommunale tjenester gjennom en positiv dialog med de ansatte, framfor privatisering og anbud.
 Bygge seks nye idrettshaller.
 Gi alle som ønsker det plass i Musikk- og kulturskolen.
 Innstramming i skjenkepolitikken for å skape en tryggere by.
 AP, SV, SP, MDG forplikter seg til å legge fram felles budsjett i balanse.

Representanter

Eksterne lenker 
 Bystyret
 Formannskapet

 
Kommunestyre- og fylkestingsvalget 2007